Б Е О Г Р А Д

На основу решења Привредног суда у Ужицу Ст. бр. 49/2010 од 07.06.2010. године и сагласности Одбора поверилаца од 08.09.2017. године, а у складу са чланoвима 131, 132. и 133. Закона о стечају („Службени гласник Републике Србије”, број 104/09) и Националним стандардом бр. 5 о начину и поступку уновчења имовине (Службени гласник Републике Србије бр. 13/2010), као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

**Грађевинско предузеће „ГРАД“ а.д. Косјерић у стечају, Ул. Олге Грбић бр. 1**

**ОГЛАШАВА**

**продају имовине стечајног дужника**

**непосредном погодбом уз прикупљање писаних понуда**

|  |  |  |
| --- | --- | --- |
| **Предмет продаје (редни број и назив имовинске целине)** | **Процењена вредност (динара)** | **Новчани износ за учешће у поступку продаје (динара)** |
| **Имовинска целина бр. 1 коју чине:**  **А) Објекти уписани у листу непокретности 1607 КО Варош Косјерић и то:**   * **зграда за коју није позната намена (тзв. управна зграда)** површине 482 м2, спратности Пр, уписана као зграда број 1 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића. Према налазу и мишљењу вештака површина објекта износи 553,65 м2. * **зграда за коју није позната намена** **(тзв. надстрешница за армираче)** површине 84 м2, уписана као зграда број 2 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића. Према налазу и мишљењу вештака површина објекта износи 121,88 м2. * **зграда за коју није позната намена (тзв. објекат за млевење камена)** површине 51 м2, уписана као зграда број 3 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића Према налазу и мишљењу вештака површина објекта износи 50,40 м2. * **зграда за коју није позната намена** површине 830 м2, уписана као зграда број 4 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића. Према налазу и мишљењу вештака на терену ову зграду чини осам објеката који заједно чине јединствен комлекс и имају укупну површину 831,76 м2. * **зграда за коју није позната намена** површине 2494 м2, уписана као зграда број 5 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића. Према налазу и мишљењу вештака на терену ову зграду чини пет објеката који заједно чине јединствен комлекс и имају укупну површину 2662,22 м2. * **зграда за коју није позната намена (тзв. свлачионица за раднике)** површине 27 м2, уписана као зграда број 6 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића. Према налазу и мишљењу вештака површина објекта износи 25,95 м2. * **зграда за коју није позната намена** **(тзв. магацин ПП опреме)** површине 43 м2, уписана као зграда број 7 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића. Према налазу и мишљењу вештака површина објекта износи 40,99 м2. * **зграда за коју није позната намена (тзв. главни магацин са котларницом)** површине 452 м2, уписана као зграда број 8 на кат. пар. 859/1 КО Варош Косјерић са правним статусом објекта изграђеног без одобрења за градњу у листу непокретности 1607 КО Варош Косјерић, на којој је као држалац уписан ГДП "Град" из Косјерића. Према налазу и мишљењу вештака површина објекта износи 456,20 м2.   **Б) Бесправно изграђени приземни објекти стечајног дужника на кат. пар. 859/1 КО Варош Косјерић који нису уцртани у копији плана и евидентирани у катастру непокретности и то:**   * **канцеларија за армираче**, површине 9,44 м2; * **надстрешница готових производа,** површине 195,96 м2; * **просторија за сечење иверице** површине 210,52 м2; * **надстрешница готових производа,** површине 235,46 м2; * **објекат за ускладиштење пиљевине** површине 10,72 м2; * **канцеларија шефа производње**, површине77,63м2; * **магацин готових производа,** површине 136,62 м2; * **надстрешница жичаног магацина**, површине 123,02 м2; * **надстрешница за угаљ,** површине 67,27 м2;. * **портирница**, површине 22,73м2; * **сушара**,површине 130,64 м2; * **гаража за путничко возило са магацином,** површине 80,53 м2;   **Ц) Опрема у управној згради према пописним листама у прилогу продајне документације.**  Напомена: Катастарска парцела 859/1 КО Варош Косјерић, укупне површине 04.70.50 ха, је уписана у листу непокретности 1607 КО Варош Косјерић као власништво Републике Србије на којој је као корисник уписан ГДП "ГРАД" у стечају из Косјерића. | **53.469.872,50** | **2.500.000,00** |
| **Имовинска целина бр. 2** **коју чини:**   * **Удео од 330/600 у објекту других делатности - Ресторану друштвене исхране,** површине земљишта под зградом 600,00 m2, спратности Пр, уписаног у листу непокретности број 1944 као зграда број 8 на кат. пар. 892/1 К.О. Варош Косјерић са правним статусом објекта изграђеног без одобрења за градњу, на којој је као држалац уписан ГП „ГРАД” а.д. Косјерић у стечају, са обимом удела од 330/600 и Предузеће за производњу електропроводника „Елкок“ а. д. Косјерић, са обимом удела 270/600   Напомена: Катастарска парцела 892/1 К.О. Варош Косјерић, укупне површине 02.41.30 ха, је уписана у листу непокретности 1944 К.О. Варош Косјерић као власништво Републике Србије, са правом коришћења „ГП ГРАД” а.д. Косјерић у стечају, са обимом удела 345/24130 и Предузећа за производњу електропроводника „Елкок“ а. д. Косјерић, са обимом удела 23785/24130. | **3.960.000,00** | **792.000,00** |

**Процењена вредност имовине није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од 40.000,00 динара за целину 1 и 20.000,00 динара за целину 2 (профактура се може преузети сваког радног дана у периоду од 10 до 14 часова уз обавезну најаву поверенику стечајног управника. Рок за откуп продајне документације је 11.10.2017. године;
2. уплате новчани износ на име учешћа у поступку продаје на текући рачун Продавца број **355–1136443-58** код Војвођанске банке а.д. Нови Сад **или** положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату новчаног износа на име учешћа у поступку продаје је 11.10.2017. год.). У случају да се као новчани износ на име учешћа у поступку продаје положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније 11.10.2017. године до 14.00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до 22.12.2017. године.
3. потпишу изјаву о губитку права на повраћај новчаног износа на име учешћа у поступку продаје. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 12.00 до 14.00 часова а најкасније 7 дана пре заказане продаје (уз претходну најаву поверенику стечајног управника).

Продаја се врши методом непосредне погодбе уз прикупљање писаних понуда тако што сва заинтересована лица достављају понуду у писаном облику у затвореној коверти са назнаком „ПОНУДА за продају имовине стечајног дужника Грађевинско предузеће „ГРАД“ а.д. у стечају Косјерић, Ул. Олге Грбић бр. 1 – НЕ ОТВАРАТИ“.

**Затворене понуде достављају се на адресу:** **Агенција за лиценцирање стечајних управника – Центар за стечај, Београд, Ул. Теразије бр. 23, канцеларија 305.**

**Крајњи рок за достављање понуда је 18.10.2017. године до 11 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће на продаји потписану лично или од стране овлашћеног лица и доказ да је у питању овлашћено лице;

-потписану понуду, уз навођење јасно одређеног износа за куповину предмета продаје;

-доказ о уплати новчаног износа на име учешћа у поступку продаје или копију банкарске гаранције;

-потписану изјаву о губитку права на повраћај новчаног износа на име учешћа у поступку продаје;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен новчани износ на име учешћа у поступку продаје у предвиђеном року.**

Јавна продаја одржаће се дана **18.10.2017. године у 11.15 часова** (15 минута по истеку времена за предају понуда) на адреси: **Агенција за лиценцирање стечајних управника – Центар за стечај, Београд, Ул. Теразије бр. 23, III спрат, сала 301** у присуству Комисије формиране одлуком стечајног управника и уз обавезно присуство представника свих учесника. Понуђач у непосредној погодби са собом мора понети доказе о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред надлежним органом) за заступање на продаји уз јасно навођење овлашћења у погледу накнадног обављања директних преговора и истицања нове понуде.

**Позивају се чланови Одбора поверилаца да присуствују продаји.**

**Обавезно је присуство свих понуђача или њихових овлашћених представника.**

**Након отварања писаних понуда понуђачи могу кориговати своје понуде у складу са правилима продаје са којима ће их упознати стечајни управник.**

Стечајни управник спроводи поступак продаје тако што:

1. чита правила продаје
2. отвара писмене понуде,
3. позива учеснике да истакну односно упишу цену коју су спремни да плате – овај корак ће се понављати три пута не рачунајући понуде достављене до дана одржавања непосредне погодбе (иницијалне понуде). Уколико у последњем кораку понуђачи дају идентичну понуду, непосредна погодба ће се наставити само између понуђача који су у претходном кораку дали идентичну понуду, а све до проглашења најбољег понуђача;
4. проглашава купца када ниједан други учесник не истакне већу цену од последње понуђене цене под условом да је понуђена цена изнад 50% од процењене вредности предмета продаје;
5. одржава ред на продаји,
6. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавној продаји победи купац који је новчани износ на име учешћа у поступку продаје обезбедио банкарском гаранцијом, исти мора уплатити новчани износ на име учешћа у поступку продаје на рачун стечајног дужника, у року од **2 радна дана** од дана пријема обавештења о прихватању понуде, након чега ће му бити враћена гаранција.

Закључење купопродајног уговора у законом прописаној форми приступа се под условом да је новчани износ на име учешћа у поступку продаје који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **8 дана од** сачињавања уговора у законом прописаној форми.

Стечајни управник ће вратити новчани износ на име учешћа у поступку продаје сваком учеснику чија понуда не буде прихваћена, у року од три радна дана од дана одржавања јавне продаје. Понуђач губи право на повраћај новчаног износа на име учешћа у поступку продаје уколико:

- не поднесе понуду, или поднесе понуду која не садржи обавезне елементе;

- не приступи продаји;

- не потпише записник са одржане продаје;

- одбије да потпише купопродајни уговор у законом прописаној форми, или

- буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно новчани износ на име учешћа у поступку продаје ће бити задржан до доношења одлуке Комисије за заштиту конкуренције.

**Особа за контакт - овлашћено лице: повереник повереник Милорад Симовић, контакт телефон: 063 – 54 – 22 – 25, е-маил simoxtuzice@gmail.com.**